
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση καταστατικού του «Αστικού Οικοδομικού 
Συνεταιρισμού Θεσσαλορουμελιωτών και Φίλων Ν. 

Ηρακλείου ΣΥΝ.Π.Ε.». 1 

Συγκρότηση ομάδας εργασίας για τη μελέτη και αντι¬ 
μετώπιση θεμάτων ΟΑΠ. 2 

Προσαρμογή της συστατικής πράξης του Ν.Π. «Κρατι¬ 
κού Παιδικού Σταθμού Πεντέλης»(Π.Δ. 432, Φ.Ε.Κ. 

154/10.10.1984 τ.Α'.) στις διατάξεις του Δ.Κ.Κ. 3 

Σύσταση Νομικού Προσώπου, στο Δήμο Κολινδροσμε 
την επωνυμία «Κλειστό Γυμναστήριο Δήμου Κολιν- 

δρού». 4 

Σύσταση Συνδέσμου Διαχείρισης Απορριμμάτων Δή¬ 
μων Βόρειας Πιερίας. 5 

Σύσταση Εκκλησιαστικού Ιδρύματος στην Ιερά Μη¬ 
τρόπολη Θηβών και Λεβαδειάς με την επωνυμία 

«Κέντρον Καλού Σπορέως». 6 

Χορήγηση άδειας κυκλοφορίας του φαρμακευτικού 
ιδ/σματος ΝΟΒΩΙΤΒΟΡΙΝ. 7 


ΑΠΟΦΑΣΕΙ Σ 

Αριθ. 46170/131 (1) 

Έγκριση καταστατικού του «Αστικού Οικοδομικού Συνε¬ 
ταιρισμού Θεσσαλορουμελιωτών και Φίλων Ν. Ηρα¬ 
κλείου ΣΥΝ.Π.Ε.». 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Την με αρ. οικ. 103326/1281/15.12.1996 (ΦΕΚ 1126/- 
Β/96) απόφαση του Υπουργού ΠΕ.ΧΩ.Δ.Ε. για «Μεταβί¬ 
βαση αρμοδιοτήτωντου Υπουργού ΠΕ.ΧΩ.Δ.Ε. στον Γενι¬ 
κό Γραμματέα, στους Γεν. Διευθυντές και στους Προϊ¬ 
σταμένους Δ/νσεων και Τμημάτων του Υ.ΠΕ.ΧΩ.Δ.Ε.». 

2. Το Ν. 1337/83 (ΦΕΚ 33Α/14.3.1983) «Επέκταση των 
πολεοδομικών σχεδίων, οικιστική ανάπτυξη και σχετικές 
ρυθμίσεις» και ειδικότερα το άρθρο 42. 

3. Το Π.Δ. 93/87 (ΦΕΚ 52Α'/16.4.87) «Αναμόρφωση και 
ενοποίηση της νομοθεσίας για τους Οικοδομικούς Συνε¬ 


ταιρισμούς, τρόπος οργάνωσης, διοίκησης και λειτουρ¬ 
γίας αυτών και πολεοδόμηση εκτάσεων Οικοδομικών Συ¬ 
νεταιρισμών», όπως ισχύει σήμερα. 

4. Το με αρ. πρωτ. 1427/95 (αρ. πρωτ.ΥΠΕΧΩΔΕ 19536/ 
20.12.94) έγγραφο της τέως Κοινότητας Εληάς Ηρα¬ 
κλείου Κρήτης με το οποίο διαβιβάστηκε το καταστατικό 
του προαναφερομένου Οικ. Συν/σμού, συνοδευόμενο 
από όλα τα προβλεπόμενα από τις διατάξεις του 
Π.Δ.93/87 στοιχεία. 

5. Την υπ’ αρ. πρωτ.5652/1817/29.2.2000 γνωμοδότηση 
της Δ/νσης Πολεοδομικού Σχεδιασμού του Υ.ΠΕ.ΧΩ.Δ.Ε. 
με την οποία εγκρίνεται η έκθεση σκοπιμότητας και του εν 
λόγω Οικοδομικού Συνεταιρισμού. 

6. Την υπ’ αριθμ. 38/1994 απόφαση του Κοινοτικού Συμ¬ 
βουλίου της υπ’ αρ. 10/29.7.1994 συνεδριάσεως του που 
αφορά «έκφραση γνώμης για την σύσταση αστικού 
Οικ.Συν/σμού» δηλ. του προαναφερόμενου. 

7. Τα λοιπά δικαιολογητικά που περιέχονται στον πιο πά¬ 
νω φάκελλο. 

8. Τις διατάξεις του άρθρου 29Ατου Ν. 1558/85 όπως 
τροποποιήθηκε με το άρθρο 27 του Ν. 2081/92 (ΦΕΚ 
154Α) και το γεγονός ότι από τις κανονιστικές διατάξεις 
αυτής της απόφασης δεν προκαλείται δαπάνη σε βάρος 
του Κρατικού Προϋπολογισμού, αποφασίζουμε: 

Εγκρίνουμε όπως διορθώθηκε το από 2.10.1994 κατα¬ 
στατικό του ΑΣΤΙΚΟΥ ΟΙΚΟΔΟΜΙΚΟΥ ΣΥΝ/ΣΜΟΥ ΟΕΣΣΑ- 
ΑΟΡΟΥΜΕΛΙΩΤΩΝ ΚΑΙ ΦΙΛΩΝ Ν.ΗΡΑΚΛΕΙΟΥ ΣΥΝ.Π.Ε., 
που έχει: 

ΕΔΡΑ το Ηράκλειο Κρήτης 

ΣΚΟΠΟ κύρια κατοικία 

ΑΡΙΘΜΟ ΜΕΛΩΝ 80 

ΑΡΙΘΜΟ ΜΕΡΙΔΩΝ 80 

ΜΕΓΕΘΟΣ ΤΗΣ ΑΡΧΙΚΗΣ ΣΥΝ/ΚΗΣ ΜΕΡΙΔΑΣ 20.000 

δρχ. 

ΕΚΤΑΣΗ ΕΥΘΥΝΗΣ μέχρι του ποσού της μερίδας 

ΑΡΙΘΜΟ ΑΡΘΡΩΝ ΤΟΥ ΚΑΤΑΣΤΑΤΙΚΟΥ 45 

και η έκταση επί της οποίας προτίθεται να εκπληρώσει 
το σκοπό του ο Συνεταιρισμός βρίσκεται στη γεωγραφική 
θέση «Πρίγιωνας» ή «Παχειά Άμμος» τηςτέως Κοινότητας 
Εληάς Πεδιάδοςτου Νομού Ηρακλείου, ήδη Δήμου Γου¬ 
βών ιδίου Νομού. 

Με την απόφαση αυτή εγκρίνεται μόνο το καταστατικό 
του συνεταιρισμού σύμφωνα με τις διατάξεις του Π.Δ. 
93/87, ως αυτό ισχύει σήμερα. 

Η καταλληλότητα ή μη για πολεοδόμηση της έκτασης 
αυτής θα προκόψει από τις προτάσεις των Γενικών Πολε- 
οδομικών Σχεδίων, των Ζωνών Οικιστικού Ελέγχου ή των 
οποιωνδήποτε σχεδίων ρύθμισης των χρήσεων γης των 
ευρύτερων περιοχών, όπως προβλέπεται από την κείμενη 
πολεοδομική νομοθεσία, η από την απόφαση Υπουργού 
ΠΕ.ΧΩ.Δ.Ε. περί «Οικιστικής Καταλληλότητας» όπως αυ¬ 
τή προβλέπεται στο άρθρο 17της παρ. 2 του Π.Δ.93/87 σε 
συνδυασμό με το άρθρο 24 Ν.2508/97. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Μαρτίου 2001 

Με εντολή Υπουργού 

Η Διευθύντρια 
Α. ΔΗΜΟΥ 

-♦- 

Αριθ. 72397/6234 (2) 

Συγκρότηση ομάδας εργασίας για τη μελέτη και αντι¬ 
μετώπιση θεμάτων ΟΑΠ. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α. Του άρθρου 13 «εκπόνηση μελετών από το Υπουρ¬ 
γείο Μεταφορών και Επικοινωνιών» του Ν.2578/98, όπως 
τροποποιήθηκε με το Ν. 2801/2000. 

β. Του άρθρου 19 του Ν. 2470/97 «Αναμόρφωση μισθο¬ 
λογίου του προσωπικού της Δημόσιας Διοίκησης και συ¬ 
ναφείς διατάξεις». 

γ. Του Π.Δ.293/99 «Οργανισμός του Υπουργείου Μετα¬ 
φορών και Επικοινωνιών». 

δ. Του Ν.Δ. 638/1970 «Περί ιατρικής εξετάσεως των 
οδηγών αυτοκινήτων κλπ», άρθρο2όπωςτροποποιήθηκε 
με τους Νόμους 771/78, 823/78, 1959/91, 2366/95, 
2465/97, 2671/98 και 2801/2000. 

2. Την ανάγκη άμεσης προσαρμογής της νομοθεσίας 
προς την οδηγία 91/439/ΕΟΚ για την άδεια οδήγησης, 
σύμφωνα με τις παρατηρήσεις της Ευρωπαϊκής Επιτρο¬ 
πής, η οποία προσαρμογή δεν είναι δυνατό να αντιμετω- 
πισθεί στα πλαίσια της Υπηρεσίας. 

3. Το γεγονός ότι, από τις διατάξειςτης παρούσας από¬ 
φασης δεν προκαλείται επί πλέον δαπάνη σε βάρος του 
Κρατικού Προϋπολογισμού, αποφασίζουμε: 

1. Συγκροτούμε ομάδα εργασίας αποτελούμενη από 
τους: 

α. Αργυριάδης Ηλίας, Προϊστάμενος Οδικής Κυκλοφο¬ 
ρίας της Δ/νσης ΟΑΠ. 

β. Παπατριανταφύλλου Τριαντάφυλλος, Προϊστάμενος 
Τεχνικού Ελέγχου Οχημάτωντης Δ/νσης ΟΑΠ. 

γ. Γιώτης Γεώργιος, υπάλληλος μεΑ'βαθμότου κλάδου 
ΠΕ Μηχανικών. 

δ. Παρίσης Εμμανουήλ, υπάλληλος μεΑ'βαθμότου κλά¬ 
δου ΠΕ Μηχανικών. 

ε. Κουρουπάκης Παρασκευάς, υπάλληλος με Α'βαθμό 
του κλάδου ΤΕ Τεχν.Εφαρμογών. 

στ. Οικονομίδου Δέσποινα, Τεχνικός Γραφίστας Ηλε¬ 
κτρονικής Σχεδίασης Εντύπων. 

2. Έργο της ομάδας εργασίας είναι: 

α. Η συγκέντρωση και άτυπη κωδικοποίηση σε ψηφιακή 
μορφή, της νομοθεσίας που διέπει τον τεχνικό έλεγχο των 


οχημάτων και την ΚΕΚ (Νόμοι, ΠΔ, αποφάσεις, εγκύκλιοι, 
στατιστικά στοιχεία). 

β. Η σύνταξη κανονισμού λειτουργίας των ΚΤΕΟ προ¬ 
σαρμοσμένο στις απαιτήσεις μελλοντικής πιστοποίησης 
των. 

γ. Η σύνταξη 50 φύλλων ερωτηματολογίων για τις εξε¬ 
τάσεις απόκτησης Πιστοποιητικών Επαγγελματικής Κα¬ 
τάρτισης Οδηγών Οχημάτων Μεταφοράς Επικινδύνων 
Εμπορευμάτων, όλων των κατηγοριών. Η σύνταξη των 
ερωτηματολογίων θα γίνει με βάση τα ερωτηματολόγια 
των τριών εκπαιδευτικών εγχειριδίων ΑϋΒ του ΥΜΕ των 
Ερωτηματολογίων που προωθούνται από την ΕΈ. 

δ. Η μελέτη και σύνταξη σχεδίων των αποφάσεων που 
προβλέπονται από τον Ν.2801/2000 για την αντικατάστα¬ 
ση και διαχείρηση των καταλυτικών μετατροπέων και των 
λοιπών αποφάσεων για την εναρμόνιση των Οδηγιών της 
ΕΈ. αρμοδιότητας της Δ/νσης ΟΑΠ. 

ε. Η συγκέντρωση, μελέτη και κωδικοποίηση μορφή των 
Π. Διαταγμάτων 19/95, 155/96, 87/97,181/98 και 309/99, 
και των σχετικών αποφάσεων και εγκυκλίων που αναφέ- 
ρονται στην άδεια οδήγησης και στις εξετάσεις υποψη¬ 
φίων οδηγών. 

στ. Η τροποποίηση και συμπλήρωση του ισχύοντος 
Δ/τος περί αδειών οδήγησης σύμφωνα με την αιτιολογη¬ 
μένη γνώμη της Ευρωπαϊκής Επιτροπής, την υπ’ αριθμ. 
60534/5046/2.10.2000 έγγραφη απάντηση της Δ.Ο.Α.Π. 
του Υπουργείου ΜΕ προς την Ευρωπαϊκή Επιτροπή και 
την νεώτερη οδηγία 2000/56/ΕΚ. 

ζ. Ο σχεδιασμός του νέου εντύπου της άδειας οδήγη¬ 
σης, σύμφωνα με όσα αναφέρονται στην προηγούμενη 
περίπτωση της παρούσας παραγράφου. 

3. Το έργο της ομάδας εργασίας πρέπει να παραδοθεί 
στη Δ.Ο.Α.Π. του Υπουργείου ΜΕ εντόςτριών (3) το πολύ 
μηνών, από την ημερομηνία υπογραφής της απόφασης, 
σε ηλεκτρονική μορφή. 

4. Η ομάδα εργασίας θα εκτελείτο έργο της εκτός ωρα¬ 
ρίου εργασίας του Υπουργείου ΜΕ. 

Η παρακολούθηση και παραλαβή του έργου θα γίνει 
από τους: 

α. Παπαδόπουλο Κων/νο, Δ/ντή ΟΑΠ. 

β. Ζαχμάνογλου Θεόδωρο, Προϊστάμενο Τμήματος Τε¬ 
χνικής Υποστήριξης Δ/νσης ΟΑΠ. 

Η διάρκεια του έργου ορίζεται σε τρεις μήνες. 

Με απόφαση των Υπουργών Οικονομικών και Μεταφο¬ 
ρών και Επικοινωνιών θα καθορισθεί η αμοιβή των μελών 
της επιτροπής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Νοεμβρίου 2000 

Ο ΥΠΟΥΡΓΟΣ 

ΧΡΙΣΤΟΣ ΒΕΡΕΛΗΣ 
-♦- 

Αριθ. 18541 (3) 

Προσαρμογή της συστατικής πράξης του Ν.Π. «Κρατικού 
Παιδικού Σταθμού Πεντέλης» (Π.Δ. 432, Φ.Ε.Κ. 154/ 
10.10.1984 τ.Α'.) στις διατάξεις του Δ.Κ.Κ. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 26 και 203 του Π.Δ. 410/95 
(Φ.Ε.Κ. Α' 231) Δ.Κ.Κ. 

2. Τις διατάξεις των παραγράφων 6, 7 και 8 του άρθρου 

9 του Ν. 2503/1997 (Φ.Ε.Κ. Α' 07/30.5.97) «Διοίκηση, ορ¬ 
γάνωση της Περιφέρειας, ρύθμιση θεμάτων για την τοπι¬ 
κή αυτοδιοίκηση και άλλες διατάξεις». 

3. Το Π.Δ. 432/5.10.1984 που δημοσιεύθηκε στο Φ.Ε.Κ. 
154/10.10.1984 τ.Α’. και αφορά και την ίδρυση Κρατικού 
Παιδικού Σταθμού στην Κοινότητα Πεντέλης 

4. Την αριθμ. Π1 β/3916/30.10.2000 κοινή απόφαση των 
Υπουργών Υγείας - Πρόνοιας και Εσωτερικών Δημόσιας 
Διοίκησης και Αποκέντρωσης που δημοσιεύθηκε στο 
Φ.Ε.Κ. 162/16.2.2001 τ.β’., καιαφοράτη μεταβίβαση στην 
Κοινότητα Πεντέλης του Κρατικού Παιδικού Σταθμού Πε¬ 
ντέλης. 

5. Την αριθμ. απόφαση 32/2001 απόφαση του Κοινοτι¬ 
κού Συμβουλίουτης Κοινότητας Πεντέληςπου αφοράτην 
προσαρμογή της συστατικής πράξης του ιδίου Ν.Π. Κρα¬ 
τικού Παιδικού Σταθμού Πεντέλης στις διατάξεις του 
Δ.Κ.Κ., αποφασίζουμε: 

1. Συστήνουμε στην Κοινότητα Πεντέλης του Νομού Ατ¬ 
τικής Νομικό Πρόσωπο με το όνομα: 

«Κοινοτικός Παιδικός Σταθμός Πεντέλης», το οποίο διέ- 
πεται από τις διατάξεις του άρθρου 203 του Π.Δ. 410/95 
(Δ.Κ.Κ.) 

2. ΣΚΟΠΟΣ του ΝΟΜΙΚΟΥ ΠΡΟΣΩΠΟΥ ΕΙΝΑΙ: 

Η φιλοξενία, μόρφωση, διαπαιδαγώγηση, ψυχαγωγία, 
φύλαξη και ημερήσια διατροφή των νηπίων των εργαζο¬ 
μένων μητέρων ή μητέρων με άλλα κοινωνικά προβλήμα¬ 
τα της Κοινότητας Πεντέλης, καθώς και η πολύπλευρη 
νοητική συναισθηματική, κοινωνική, ψυχοσωματική ανά¬ 
πτυξη των παιδιών, η προπαρασκευή τους για τη φυσική 
μετάβαση τους από την οικογενειακή ζωή στο σχολικό πε¬ 
ριβάλλον. 

3. ΠΕΡΙΟΥΣΙΑ του ΝΟΜΙΚΟΥ ΠΡΟΣΩΠΟΥ είναι: 

Η αναγραφόμενη στα βιβλία του Κοινοτικού Παιδικού 
Σταθμού Πεντέλης:α) Ακίνητη περιουσία, β) Κινητή περι¬ 
ουσία, γ) αναλώσιμα υλικά, καθώς και κάθε άλλη περιου¬ 
σία κινητή ή ακίνητη που τυχόν αφιερώνεται. 

4. ΠΟΡΟΙ του ΝΟΜΙΚΟΥ ΠΡΟΣΩΠΟΥ είναι: 

α) Από τις πιστώσεις του άρθρου 25 του Ν. 1828/1989 
του προϋπολογισμού του Υπουργείου Εσωτερικών, Δη¬ 
μόσιας Διοίκησης και Αποκέντρωσης, καλύπτονται στο 
εξής και οι δαπάνες λειτουργίας και συντήρησης των δη¬ 
μοτικών παιδικών και βρεφονηπιακών σταθμών, καθώς 
και οι δαπάνες μισθοδοσίας του προσωπικού τους. Οι εν 
λόγω πιστώσεις ενισχύονται με τα ποσά που έχουν προ- 
βλεφθεί ο τον προϋπολογισμό του Υπουργείου Υγείας και 
Πρόνοιας και στους προϋπολογισμούς των Περιφερειών 
για δαπάνες μισθοδοσίας προσωπικού, λειτουργίας και 
συντήρησης των κρατικών παιδικών βρεφονηπιακών 
σταθμών και εκείνων που έχουν ήδη μεταφερθεί στους 
δήμους και τις κοινότητες, σύμφωνα με τις διατάξεις του 
άρθρου 42 του Ν. 2218/1994 και του άρθρου 9 του Ν. 
2503/1997. 

Με απόφαση του Υπουργού Εσωτερικών, Δημόσιας Δι¬ 
οίκησης και Αποκέντρωσης, που λαμβάνεται μετά από 
γνώμη της Κ.Ε.Δ.Κ.Ε., οι ανωτέρω πιστώσεις κατανέμο- 
νται για την κατ’ έτος υποχρεωτική επιχορήγηση των δή¬ 
μων και κοινοτήτων, στην εποπτεία των οποίων υπήχθη- 
σαν οι πρώην κρατικοί, παιδικοί και βρεφονηπιακοί σταθ¬ 
μοί. 

β) Επιχορηγήσεις και κάθε είδους παροχή από το κρά¬ 
τος ή από οποιοδήποτε άλλο οργανισμό, Νομικό ή Φυσι¬ 
κό Πρόσωπο, είτε απευθείας προς το Νομικό Πρόσωπο 
είτε προς την Κοινότητα Πεντέλης για λογαριασμό του. 


γ) Η Ετήσια επιχορήγηση της Κοινότητας Πεντέλης 
ύψους 2.000.000 δρχ. 

δ) Κάθε είδους προσφορές, δωρεές, κληρονομιές και 
κληροδοσίες. 

ε) Εισπράξεις από το αντίτιμο των παρεχόμενων πραγ¬ 
μάτων ή υπηρεσιών. 

στ) Πρόσοδοι από την υπηρεσία του 

ζ) Έκτακτες επιχορηγήσεις της Κοινότητας Πεντέλης 
προςτο Ν.Π. 

— Το Νομικό Πρόσωπο εκπροσωπείται στα δικαστήρια 
και σε κάθε δημόσια Αρχή από τον πρόεδρο του Δ.Σ. και 
όταν αυτός απουσιάζει ή κωλύεται, από τον Αντιπρόεδρο. 

— Κάλυψη δαπάνης 

1. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού της Κοινότητας 
Πεντέλης ύψους 2.000.000 δρχ. περίπου για το τρέχον οι¬ 
κονομικό έτος και 2.000.000 δρχ. περίπου από τα επόμε¬ 
να οικονομικά έτη 

2. Για την ανωτέρω δαπάνη έχει εγγράφει πίστωση στον 
προϋπολογισμό της Κοινότητας Πεντέλης οικ. έτους 
2001, ύψους 2.000.000 δρχ. μετά στοιχεία Κ.Α. 212 - 4. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 27 Μαρτίου 2001 

Ο Γενικός Γραμματέας Περιφέρειας 
ΜΙΧΑΛΗΣ ΚΥΡΙΑΚΙΔΗΣ 

-♦- 

Αριθ. 2247 (4) 

Σύσταση Νομικού Προσώπου, στο Δήμο Κολινδρού με 
την επωνυμία «Κλειστό Γυμναστήριο Δήμου Κολιν- 
δρού». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις: 

α)του άρθρου 203του Π.Δ/τος410/95 (Δ.Κ.Κ.), 

β) του Ν.2503/1997 «Διοίκηση, Οργάνωση, στελέχωση 
της Περιφέρειας, ρύθμιση θεμάτων για την Τοπική Αυτ/ση 
και άλλες διατάξεις», και 

γ) του άρθρου 27 του Ν.2081/92: «Προσθήκη άρθρου 
29Α’ στοΝ. 1558/85». 

2. Την αριθ. 33/2001 απόφαση του Δημοτικού Συμβου¬ 
λίου Κολινδρού, περί «Σύστασης ιδίου Νομικού Προσώ¬ 
που», με την επωνυμία: «Κλειστό Γυμναστήριο Δήμου Κο- 
λινδρού». 

3. Την αριθ. 5631/11,8.2000(ΦΕΚ 1339/Β/2000) απόφα¬ 
ση του Γ ενικού Γ ραμματέα Περιφέρειας Κεντρικής Μακε¬ 
δονίας περί «Ορισμός εισηγητών και μεταβίβαση εξου¬ 
σίας υπογραφής «Με εντολή Γενικού Γραμματέα», απο¬ 
φάσεων, εγγράφων και άλλων πράξεων», αποφασίζουμε; 

1. Συστήνουμε στο Δήμο Κολινδρού Νομικό Πρόσωπο 
με την επωνυμία: «Κλειστό Γ υμναστήριο Δήμου Κολιν- 
δρού». 

2. Σκοπός του ανωτέρω Νομικού Προσώπου είναι η εκ¬ 
πόνηση και υλοποίηση διαφόρων αθλητικών προγραμμά¬ 
των, η συνεργασία με τις ομοσπονδίες, με τα αθλητικά 
σωματεία όλης της Ελλάδας και ξένα αθλητικά σωματεία 
αλλά και η συνεργασία με άλλους κοινωνικούς φορείς σε 
θέματα αθλητισμού, η διοργάνωση αγώνων αλλά και η 
προαγωγή κάθε αθλητικής δραστηριότητας. 

3. Περιουσία του Νομικού Προσώπου Δημοσίου Δικαί¬ 
ου αποτελεί το Κλειστό Γυμναστήριο, δηλ. η κτιριακή 
εγκατάσταση και όλος ο εξοπλισμός που υπάρχει σ’ αυ¬ 
τήν, σύμφωνα με την απογραφή που θα ακολουθήσει. 

4. Πόροι του Νομικού Προσώπου είναι: 

α) Η ετήσια επιχορήγηση του Δήμου, η οποία σύμφωνα 
μετηνπαράγρ. 6, άρθρο 14 του Ν. 2880/2001 θαπροέρ- 
χεται από τις πιστώσεις του άρθρου 25 του Ν. 1828/1989 
του προϋπολογισμού του Υπουργείου ΕΣ.Δ.Δ. & Α ενι- 
σχυμένες με τα ποσά της επιχορήγησης που έχουν προ- 
βλεφθεί στον προϋπολογισμό της Γενικής Γραμματείας 
Αθλητισμού για το σκοπό αυτό. 

β) Κάθε τυχόν παροχή, επιχορήγηση ή νόμιμη πρόσοδος. 

γ) Κάθε είδους εισφορές, προσφυγές, δωρεές, κληρο¬ 
νομιές και κληροδοσίες. 

δ) Εισπράξεις από εκδηλώσεις ή χρήση των αθλητικών 
εγκαταστάσεων του Κλειστού Γυμναστηρίου. 

5. Το Νομικό Πρόσωπο Δημοσίου Δικαίου διοικείται από 
5/μελές Διοικητικό Συμβούλιο, το οποίο ορίζεται από το 
Δημοτικό Συμβούλιο του Δήμου Κολινδρού και αποτελεί- 
ται από: 

α) Το Δήμαρχο ως Πρόεδρο ή από άλλο αιρετό μέλος του 
Δημοτικού Συμβουλίου, το οποίο προτείνει ο Δήμαρχος. 

β) Ένα (1) Δημοτικό Σύμβουλο με τον αντίστοιχο ανα¬ 
πληρωτή του. 

γ) Ένα (1) δημότη με τον αντίστοιχο αναπληρωτή του. 

δ) Δύο (2) εκπροσώπους αθλητικών σωματείων ή φορέ- 
ωντου Δήμου, με τους αναπληρωτές τους, οι οποίοι προ- 
τείνονται απ’ αυτά. 

6. Το Διοικητικό Συμβούλιο του Νομικού Προσώπου Δη¬ 
μοσίου Δικαίου ορίζει από τα μέλη του τον αντιπρόεδρο 
του Δ/κού Συμβουλίου. 

Η θητεία του Διοικητικού Συμβουλίου θα είναι τετραε¬ 
τής, ακολουθώντας τη δημοτική περίοδο. 

7. Το Νομικό Πρόσωπο Δημοσίου Δικαίου εκπροσωπεί¬ 
ται ενώπιοντων δικαστηρίων και κάθε αρχής από τον Πρό¬ 
εδρο του και τούτου κωλυόμενου από τον Αντιπρόεδρο. 

Τα θέματα τα σχετικά με τη διοίκηση και τη διαχείριση 
του Νομικού Προσώπου Δημοσίου Δικαίου, θα ρυθμίζο¬ 
νται με τον κανονισμό λειτουργίας του, που θα ψηφίσει το 
Δημοτικό Συμβούλιο. 

8. Από τις διατάξεις αυτής της απόφασης προκαλείται 
δαπάνη σε βάρος του Κ.Α. 211,9β του προϋπολογισμού 
του Δήμου Κολινδρού ποσού ίσου με την επιχορήγηση 
των Υπουργείων ΕΣ.Δ.Δ. & Α. και Πολιτισμού για το τρέ- 
χον και τα επόμενα οικ. έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κατερίνη, 30 Μαρτίου 2001 
Με εντολή Γ ενικού Γ ραμματέα Περιφέρειας 
Ο Γενικός Διευθυντής 
ΔΗΜ.ΣΑΡΗΓΙΑΝΝΗΣ 
-♦- 

Αριθ. 1949 (5) 

Σύσταση Συνδέσμου Διαχείρισης Απορριμμάτων 
Δήμων Βόρειας Πιερίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις: 

α) Των άρθρων 206 έως και 211 του Π.Δ/τος 410/95 
«Δ.Κ. Κ.». 


β) Του Ν. 2503/97 «Διοίκηση, Οργάνωση, Στελέχωση 
της Περιφέρειας, ρύθμιση θεμάτων για τη Τοπική Αυτ/ση 
και άλλες διατάξεις». 

γ)Του άρθρου 27του Ν.2081/92«Προσθήκη άρθρου 29 
στονΝ. 1558/85». 

2. Τις αριθ. 23/2001, 17/2001, 33/2001 και 156/2000, 
αποφάσεις των Δημοτικών Συμβουλίων Αιγινίου, Κολιν- 
δρού, Μεθώνης και Πύδνας, αντίστοιχα, με τις οποίες συ¬ 
στήνουν τον εν θέματι Σύνδεσμο. 

3. Την αριθ. 5631/11.8.2001 (ΦΕΚ 1339/Β/2000) απόφα¬ 
ση του Γ ενικού Γ ραμματέα Περιφέρειας Κεντρικής Μακε¬ 
δονίας περί «Ορισμού Εισηγητών και μεταβίβασης εξου¬ 
σίας υπογραφής «Με εντολή Γ. Γ.» αποφάσεων, εγγρά¬ 
φων και άλλων πράξεων», αποφασίζουμε; 

1. Διαπιστώνουμε τη νομιμότητα των αποφάσεων που 
αναφέρονται στη παράγραφο 2 της παρούσας των Δή¬ 
μων Αιγινίου, Κολινδρού, Μεθώνης και Πύδνας με τις 
οποίες συνιστούν Σύνδεσμο, με την επωνυμία «Σύνδε¬ 
σμος Διαχείρισης Απορριμμάτων Δήμων Βόρειας Πιε¬ 
ρίας». 

2. Σκοποίτου Συνδέσμου είναι η κατασκευή, συντήρηση 
και λειτουργία του Χ.Υ.Τ.Α. Β. Πιερίας, η κατασκευή όλων 
των απαραίτητων παράλληλων έργων, γενικότερα δε η 
από κοινού διαχείριση των απορριμμάτωντωνΔήμωνπου 
τον απαρτίζουν. 

Ειδικότερα ο Σύνδεσμος μπορεί να έχει τους παρακάτω 
σκοπούς: 

Α) Τη δημοπράτησητου έργου κατασκευής του Χ.Υ.Τ.Α. 
και παράλληλων έργων και την ανάθεση της εκτέλεσης 
του. 

Β) Τη διαχείριση των κονδυλίων που θα εξασφαλισθούν 
για το έργο. 

Γ) Την επίβλεψη της καλής και σύμφωνης με την μελέτη 
εκτέλεσης του έργου καθώς και την παραλαβή του από 
τους αναδόχους. 

Δ) Την λειτουργία και την διαχείριση του Χ.Υ.Τ.Α. Βόρει¬ 
ας Πιερίας. 

Ε) Την οργάνωση της αποκομιδήςτων απορριμμάτων από 
όλους τους οικισμούς των Δήμων που συμμετέχουν στον 
Σύνδεσμο Διαχείρισης Απορριμμάτων Βόρειας Πιερίας. 

ΣΤ) Την αξιοποίηση του προσωπικού καθαριότητας που 
οι Δήμοι θα του διαθέσουν, καθώς και την πρόσληψη του 
αναγκαίου επιπλέον προσωπικού. 

Ζ) Την αξιοποίηση των μηχανημάτων και μέσων καθα¬ 
ριότητας που οι Δήμοι θα του διαθέσουν, καθώς και την 
προμήθεια των αναγκαίων επιπλέον μηχανικών μέσων. 

Η) Την εκπόνηση οικονομοτεχνικής μελέτης για την 
λειτουργία του Χ.Υ.Τ.Α ως κέντρου της διαχειριστικής 
ενότητας, στην οποία θα προσδιορίζονται τα έξοδα λει¬ 
τουργίας της μονάδας και τα έξοδα αποκομιδής, καθώς 
και τα έσοδα από τα σχετικά τέλη που θα πρέπει να επι¬ 
βληθούν καθώς και την εκπόνηση μελέτης για την απο¬ 
κατάσταση των χώρων διάθεσης που χρησιμοποιούνται 
μέχρι τώρα και θα εγκαταλειφθούν με την λειτουργία 
του Χ.Υ.Τ.Α. 

3. Ως έδρα του Συνδέσμου ορίζεται ο χώρος που βρί¬ 
σκεται στη θέση «Παλιούρι» του Δήμου Κολινδρού, στα 
όρια με το Δήμο Αιγινίου, ο οποίος θα παραχωρηθεί στον 
Σύνδεσμο για τη κατασκευή και λειτουργία του Χ.Υ.Τ.Α. 

4. Η χρονική διάρκεια του Συνδέσμου είναι 30 χρόνια, με 
δυνατότητα παράτασης. 

5. Πόροι του Συνδέσμου είναι: 

Α) Οι πιστώσεις που θα του διατεθούν από την Περιφέ¬ 
ρεια Κ. Μακεδονίας είτε από κρατικά κονδύλια είτε από 
την Ε.Ε. για την κατασκευή του Χ.Υ.Τ.Α. 

Β) Η εφ’άπαξ εισφορά των Δήμων που τον συναποτελούν, 
ως κεφάλαιο κίνησης για τις ανάγκες του πρώτου χρόνου 
λειτουργίας του. όσον αφορά και στην αποκομιδή και στην 
διαχείριση των απορριμμάτων. (Το ακριβές ποσό θα προκύ- 
ψει απάτην οικονομοτεχνική μελέτη που θα συνταχθεί, θα εί¬ 
ναι δε άμεση συνάρτηση του πληθυσμού των Δήμων, ενώ και 
τα μέσα που ο κάθε Δήμος παραχωρήσει κατά χρήση στο 
Σύνδεσμο θαληφθούν υπόψη κατά τον υπολογισμό). 

Γ) Μετά την ολοκλήρωση του έργου κατασκευής και 
εξοπλισμού του Χ.Υ.Τ.Α., τα έσοδα από τα τέλη καθαριό¬ 
τητας που επιβάλλονται από κάθε Δήμο θα καταβάλλο¬ 
νται στον Σύνδεσμο από τους αντίστοιχους Δήμους, το 
ύψοςτωντελών δε, θα καθορίζεται από τους Δήμους λαμ- 
βανομένων υπόψη των στοιχείων του απολογισμού του 
Συνδέσμου για την εκάστοτε προηγούμενη διαχειριστική 
περίοδο, ώστε να διασφαλίζεται η απρόσκοπτη λειτουρ¬ 
γία του Συνδέσμου. 

Δ) Άλλες εισφορές των Δήμων, εφόσον αυτό κριθεί ανα¬ 
γκαίο, πάντα με κριτήρια αμοιβαιότητας και αναλογικότη- 
τας και μόνο μετά από κοινή απόφαση των Δημοτικών 
Συμβουλίων. 

Ε) Δωρεές επιχορηγήσεις και εισφορές που παρέχει το 
Δημόσιο, ή άλλα φυσικά και νομικά πρόσωπα ή οργανισμού 

Στ) Οι πρόσοδοι από την περιουσία του. 

6.0 Σύνδεσμος διοικείται σύμφωνα μετις διατάξεις του 
Δημοτικού και Κοινοτικού Κώδικα (άρθρα 207 και επόμε¬ 
να) όπως ισχύουν σήμερα. 

7. Από τις διατάξεις της απόφασης αυτής προκαλείται 
δαπάνη σε βάρος των προϋπολογισμών των Δήμων Αιγι- 
νίου, Κολινδρού, Μεθώνης και Πύδνας, μελώντου Συνδέ¬ 
σμου, η οποία δεν είναι δυνατόν να προϋπολογισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κατερίνη, 30 Μαρτίου 2001 

Με εντολή Γενικού Γραμματέα Περιφέρειας 
Ο Γενικός Διευθυντής 
ΔΗΜ. ΣΑΡΗΓΙΑΝΝΗΣ 
-♦- 

Αριθ. Αποφ. 620 (6) 

Σύσταση Εκκλησιαστικού Ιδρύματος στην Ιερά Μητρόπο¬ 
λη Θηβών και Λεβαδειάς με την επωνυμία «Κέντρον 
Καλού Σπορέως». 

Ο ΜΗΤΡΟΠΟΛΙΤΗΣ ΘΗΒΩΝ ΚΑΙ ΛΕΒΑΔΕΙΑΣ 

Έχοντες υπ’ όψιν: 

α) Τηνπαρ. 4 του άρθρου 1 του Ν. 590/1977 «Περί Κα¬ 
ταστατικού Χάρτου της Εκκλησίας της Ελλάδος», 

β) της προς το χριστεπώνυμον πλήρωμα της Εκκλησίας 
υποχρεώσεως ημών, 

γ) την ιστορία και τις δυνατότητες τις οποίες παρέχει η 
Ιστορική Ιερά Μονή του Οσίου Λουκά αφ’ ενός μεν με τον 
πλούτο της Τέχνης και της Παραδόσεωςτης, αφ’ ετέρου 
δε με την εναπομείνασα αγροτική περιουσίαν της προς 
ανάπτυξίντης και 

δ) την υπάρχουσα οικονομικήν ανάγκην προς κάλυψιν 
λειτουργίας, συντηρήσεως και αναστηλώσεως της Ιεράς 
Μονής αυτής ως και των Ιδρυμάτων της Ιεράς Μητροπό- 
λεως Θηβών και Λεβαδείας, αποφασίζομεν: 


α) Συνιστώμεν Εκκλησιαστικόν Ίδρυμα με έδραν την Ιε- 
ράνΜονήντου Οσίου Λουκά υπό την επωνυμίαν «ΚΕΝΤΡΟΝ 
ΚΑΛΟΥ ΣΠΟΡΕΩΣ» με σκοπόν αφ’ ενός μεν την προβολήν 
εις το πλήθος των Ξένων και Ελλήνων προσκυνητών του πα¬ 
ραδοσιακού πλούτου αυτής, αφ’ ετέρου δε την ανάπτυξιν 
ειςτα αγροκτήματα αυτήςτων Βιολογικών και Οικολογικών 
Καλλιεργειών προς κάλυψιν των οικονομικών της αναγκών. 

Το Ίδρυμα θα λειτουργεί ως Ν. Π. I. Δ. υπό την άμεσον 
εποπτείαντης Ιεράς Μητροπόλεως Θηβών καιΛεβαδείας 
και τα έξοδα λειτουργίας της θα καλύπτονται υπό της Ιε¬ 
ράς Μονής, μη δυναμένου του ύψους αυτών να προσδιο- 
ρισθεί. Ο Κρατικός προϋπολογισμός ουδόλως επιβαρύ¬ 
νεται έκτης λειτουργίας του Ιδρύματος. 

β) Η παρούσα πράξις και ο Κανονισμός Λειτουργίας του 
Ιδρύματος να δημοσιευθεί εις την Εφημερίδα της Κυβερ¬ 
νήσεως και το περιοδικόν ΕΚΚΛΗΣΙΑ. 

Λεβαδειά, 1 Απριλίου 2001 
Ο Μητροπολίτης 

Τ Ο Θηβών και Λεβαδείας ΙΕΡΩΝΥΜΟΣ 


ΚΑΝΟΝΙΣΜΟΣ ΛΕΙΤΟΥΡΓΙΑΣ ΤΟΥ ΙΔΡΥΜΑΤΟΣ 
«ΚΕΝΤΡΟΝ ΚΑΛΟΥ ΣΠΟΡΕΩΣ» 

ΙΕΡΑΣ ΒΥΖΑΝΤΙΝΗΣ ΜΟΝΗΣ ΟΣΙΟΥ ΛΟΥΚΑ 

Άρθρον1 

Εις την Ιεράν Μονήν του Οσίου Λουκά συνίσταται Εκ¬ 
κλησιαστικόν Ίδρυμα υπό την εποπτείαν της Ιεράς Μη¬ 
τροπόλεως Θηβών και Λεβαδείας και υπό την επωνυμίαν 
«ΚΕΝΤΡΟΝ ΚΑΛΟΥ ΣΠΟΡΕΩΣ» της Ιεράς Μονής του Οσί¬ 
ου Λουκά. Το Ίδρυμα τούτο λειτουργεί ως Ν. Π. Ι.Δ. 

Άρθρον 2 

Σκοπός του Ιδρύματος τούτου είναι η οικονομική συ- 
μπαράστασις εις την λειτουργίαν, την συντήρησιν και την 
αναστήλωσιν της Ιστορικής Ιεράς Μονής του Οσίου Λου¬ 
κά αφ’ ενός μεν με την αξιοποίησιν και εκμετάλλευσιντου 
πλούτου της Τέχνης καιτου όλου Παραδοσιακού πνεύμα¬ 
τος αυτής, αφ’ ετέρου δε με την επίδοσιν εις τις Βιολογι¬ 
κές και Οικολογικές καλλιέργειες εις τα αγροκτήματάτης. 

Άρθρον 3 

Τούτο επιτυγχάνεται καλύτερα με την δημιουργίαν δύο 
τομέων δραστηριοτήτων. 

Ο πρώτος ασχολείται με την καλλιέργειαν, προβολήν 
και μετάδοσιν των πολιτισμικών αγαθών του χώρου π.χ. 
ξεναγήσεις επισκεπτών, προβολή της Τέχνης (Αρχιτεκτο¬ 
νικής, Ψηφιδωτών, Αγιογραφίας κ. ου.), παραδοσιακή φι¬ 
λοξενία, ειδικές εκδόσεις και προσφορά. 

Ο δεύτερος ασχολείται με την ανάπτυξιν της εναπομει- 
νάσης αγροτικής περιουσίας με αντικείμενον κυρίως τις 
Βιολογικές - Οικολογικές καλλιέργειες - κτηνοτροφία, με 
επιδίωξιν μάλιστα της ευαισθητοποιήσεως εις αυτές και 
των κατοίκων της γύρω περιοχής. Προς επίτευξιν των 
στόχων αυτών δύναται να συνάπτωνται συμβάσεις με ει¬ 
δικευμένους φορείς και φυσικά ή νομικά πρόσωπα. 

Άρθρον 4 

Το Ίδρυμα διοικείται υπό τριμελούς Διοικητικού Συμ¬ 
βουλίου αποτελουμένου έκτου Ηγουμένου της Ιεράς Μο¬ 
νής ως Προέδρου, αναπληρουμένου υπάτου νομίμου εκ¬ 
προσώπου του και δύο άλλων Μελών, κληρικών ή μονα¬ 
χών ή λαϊκών μετά των νομίμων αναπληρωτών των. Ο 
διορισμός τούτων γίνεται υπάτου Μητροπολίτου ©ηβών 

και Αεβαδείας μετά πρότασιν του Ηγουμενοσυμβουλίου 
της Ιεράς Μονής. 

Άρθρον 5 

Τα της διοικήσεως, λειτουργίας και ιδιαιτέρως του προ¬ 
σωπικού ρυθμίζονται υπό του Διοικητικού Συμβουλίου, 
αρμοδίου να ρυθμίζει και παν άλλο θέμα που δεν αντιμε¬ 
τωπίζεται υπό του παρόντος Κανονισμού. 

Άρθρον 6 

Ο προϋπολογισμός και ο απολογισμός του Ιδρύματος 
συντάσσεται υπάτου Διοικητικού Συμβουλίου, εγκρίνεται 
υπό του Ηγουμενοσυμβουλίου και κατατίθεται εις την Ιε¬ 
ρόν Μητρόπολιν προς έγκρισιν. 

Άρθρον 7 

Ο Πρόεδρος του Ιδρύματος ή ο οριζόμενος αναπληρω¬ 
τής του, εκπροσωπεί τούτο εις όλας τα εννόμους αυτού 
σχέσεις και εις πάσαν άλλην αρχήν, υπογράφει δε τα πό¬ 
σης φύσεως έγγραφα και συμβάσεις του Ιδρύματος. 

Άρθρον 8 

Πόροι του Ιδρύματος είναι: 

α) Τα έσοδα τα προερχόμενα εκ των επισκεπτών - προ¬ 
σκυνητών και διαθέσεως εις αυτούς πολιτισμικών και πα¬ 
ραδοσιακών αγαθών (π.χ. είδη Εκθέσεως όπως: αντίγρα¬ 
φα παραδοσιακών εικόνων, ψηφιδωτών, αγιογραφιών, εί¬ 
δη λαϊκής τέχνης κ.λ.π.), εκ της παροχής φιλοξενίας, εκ 
της εκδόσεως και διαθέσεως βιβλίων καθώς και ότι έχει 
σχέσιν με την Βυζαντινήν μουσικήν και Ελληνορθόδοξον 
Παράδοσιν. 

β) Τα έσοδα εκ των Βιολογικών - Οικολογικών καλλιερ¬ 
γειών 

γ) Οι επιδοτήσεις και ενισχύσεις του Κράτους ή οποιου- 
δήποτε άλλου φορέως προς επίτευξιντωνανωτέρων στό¬ 
χων. 

Άρθρον 9 

Τα έσοδα του Ιδρύματος διατίθενται εις την λειτουρ¬ 
γίαν, συντήρησιν και αναστήλωσιν της Ιεράς Μονής, εις 
την κατά το δυνατόν κάλυψιν κοινωνικών αναγκών, καθώς 
και εις την στήριξιν ενδεών συνανθρώπων. 

Άρθρον10 

Το Ίδρυμα διατηρεί τα απαραίτητα βιβλία, γραμμάτια 
εισπράξεων και εντάλματα πληρωμών θεωρημένα υπό 
της Ιεράς Μητροπόλεως. 


Άρθρον11 

Το Ίδρυμα έχει σφραγίδα με την εικόνα του Οσίου Αου- 
κά και το εξής: ΚΕΝΤΡΟΝ ΚΑΔΟΥ ΣΠΟΡΕΩΣ ΙΕΡΑΣ ΜΟ¬ 
ΝΗΣ ΟΣΙΟΥ ΔΟΥΚΑ. 

Άρθρον 12 

Από τις διατάξεις του παρόντος Κανονισμού προκαλεί- 
ται δαπάνη εις βάρος του προϋπολογισμού του Νομικού 
Προσώπου της Ιεράς Μονής του Οσίου Αουκά, το ύψος 
της οποίας δεν δύναται να προσδιορισθεί. Η λειτουργία 
του Ιδρύματος δεν θα επιβαρύνει τον Κρατικόν Προϋπο¬ 
λογισμόν. 

Άρθρον 13 

Εις περίπτωσιν διαλύσεως του Ιδρύματος άπασα η πε¬ 
ριουσία και τα υπάρχοντα περιέρχονται εις την Ιερόν Μο¬ 
νήν. 

Άρθρον 14 

Η ισχύς του παρόντος άρχεται από την δημοσίευσιν εις 
την Εφημερίδα της Κυβερνήσεως και το περιοδικόν ΕΚ- 
ΚΛΗΣΙΑ. 

-♦- 

(7) 

Χορήγηση άδειας κυκλοφορίας του φαρμακευτικού 
ιδ/σματος ΝΟΒϋΙΤΒΟΡΙΝ 

Με την 12596, 12597, 12598/23.3.2001 απόφαση του 
ΕΟΦ χορηγήθηκε, βάσει των διατάξεωντου αρθρ. 3 παρ. 
1 της Κοινής Υπουργικής Απόφασης Α6/9392/91, η άδεια 
κυκλοφορίας του φαρμακευτικού ιδ/σματος 
ΝΟΒΩΙΤΒΟΡΙΝ. 

Δραστική ουσία: 30ΜΑΤΒ0ΡΙΝ. 

Μορφή/περιεκτικότητα: Ενέσιμο διάλυμα «ΙΝύ.δΟΕ. 
5πιρ, ΙΟπιρ & Ιδπιρ/Ι.δπιΙ ΩΑΒΤΒ.». 

Δικαιούχου: ΝΟνΟ ΝΟΒΩΙ3Κ Α/δ ΒΑΘδνΑΕΒΩ, ΌΕ- 
ΝΑΜΒΚ. 

Υπεύθυνου κυκλοφορίας: Ν0\/0 ΝΟΒΩΙ3Κ ΕΑΑΑΣ 
ΕΠΕ. 

Η Διευθύντρια 

I. ΓΙΩΤΑΚΗ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 22321 1 ΥΡΕΤ ΘΡ * ΡΑΧ 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ: νννννν.θΐ. 0 Γ 
θ-ΓΠ3ί I: \Λ/θΙΐ)Γη35ΪΘΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 

5225 761 - 5230 841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 

(031)423 956 

Πληροφορίες δημοσιευμάτων λοιπών Φ.Ε.Κ. 

5225 713 - 5249 547 

ΠΕΙΡΑΙΑΣ - Γούναρη και Εθν. Αντίστασης 




Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

5248 785 

ΛΑΡΙΣΑ - Διοικητήριο Τ.Κ. 411 10 

(041) 597449 

Εγγραφή Συνδρομητών Φ.Ε.Κ. και 


ΚΕΡΚΥΡΑ -Σαμαρά 13 Τ.Κ. 491 00 

(0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 

(081) 396 223 



ΛΕΣΒΟΣ - Πλ. Κωνσταντινουπόλεως 




Τ.Κ. 811 00 Μυτιλήνη 

(0251) 46 888/47 533 



ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα ΦΕΚ από 1 μέχρι 24 σελίδες 300 δρχ. (0,88 βυτο) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. 
ανά δσέλιδο ή μέρος αυτού. 

Σε μορφή Οϋ: 


Τεύχος 

ΔΡΧ. 

ευπο 

Α' 

60.000 

176,08 

Β' 

70.000 

205,43 

Δ' 

50.000 

146,74 

Α.Ε. - Ε.Π.Ε. (μηνιαίο) 

20.000 

58,69 

Α', Β', Δ' (τριμηνιαίο) 

30.000 

88,04 


Η τιμή των ΟΩδ παρελθόντων ετών προσαυξάνεται κατά 2.000 δρχ. (5,87 βυΐΌ) ανά έτος παλαιότητας. 
Η τιμή διάθεσης φωτοαντιγράφων ΦΕΚ 50 δρχ. (0,15 ουτο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από ΤΟ ΙπίθΠΙΘΐ 

Τεύχος 

Κ.Α.Ε. Προϋπολογισμού Κ.Α.Ε. εσόδου 

Κ.Α.Ε. Προϋπολογισμού Κ.Α.Ε. εσόδου 


2531 υπέρ ΤΑΠΕΤ 3512 

2531 υπέρ ΤΑΠΕΤ 3512 



δρχ- 

ΘΙΙΓΟ 

δρχ- 

ΘΙΙΓΟ 

δρχ- 

ΘΙΙΓΟ 

δρχ- 

ΘΙΙΓΟ 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 θυτο) ανά έτος παλαιότητας. 


1 Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη 
φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίθΓΠθΙ, με την καταβολή των 
αντίστοιχων ποσών συνδρομής και ΤΑΠΕΤ. 

I Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

II Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

11 Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

17 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


























